b'\n_START_ARTICLE_\nHastings\n_START_SECTION_\nZgodnja obdobja\n_START_PARAGRAPH_\nHastings je bil prvi\xc4\x8d omenjen v poznem 8. stoletju kot Hastingas, kar izhaja iz starega angle\xc5\xa1kega plemenskega imena H\xc3\xa6stingas v pomenu \'sledilci H\xc3\xa6sta\'. Simeon iz Durhama je leta 771 opisal zmago Offe iz Mercije nad Hestingorum gens, to je ljudstvo plemena Hastings. Hastingleigh v Kentu je bil imenovan po tem ljudstvu. Ime kraja H\xc3\xa6stingaceaster je omenjeno v Anglosa\xc5\xa1ki kroniki (Anglo-Saxon Chronicle) v za\xc4\x8detku leta 1050 in je lahko drugo ime za Hastings. Ni pa nobenih arheolo\xc5\xa1kih ostankov ali listinskih dokazov za rimsko utrdbo pri Hastingsu, kar ka\xc5\xbee, da se lahko H\xc3\xa6stingaceaster nana\xc5\xa1a na druga\xc4\x8dno naselje, najbolj verjetno na podlagi rimskih ostankov v naselju Pevensey. _NEWLINE_V mestu so na\xc5\xa1li dokaze o prazgodovinskih naseljih: kremenove osti in bronastodobne artefakte, \xc5\xbeeleznodobne utrdbe so izkopali na vzhodnem in zahodnem gri\xc4\x8devju. To ka\xc5\xbee, da so se prebivalci zgodaj preselili v varne doline med utrdbe. Naselje je \xc5\xbee imelo pristani\xc5\xa1\xc4\x8de, ko so Rimljani prvi\xc4\x8d pri\xc5\xa1li v Britanijo leta 55 pred na\xc5\xa1im \xc5\xa1tetjem. V tem \xc4\x8dasu so za\xc4\x8deli izkori\xc5\xa1\xc4\x8dati \xc5\xbeelezo (skale Wealden zagotavljajo velike koli\xc4\x8dine rude) in ga vozili ven z ladjami. \xc5\xbdelezo so pridobivali lokalno v Beauport Parku, severno od mesta, kjer je bilo zaposlenih do tiso\xc4\x8d ljudi in je bil tretji najve\xc4\x8dji rudnik v rimskem cesarstvu. _NEWLINE_Z odhodom Rimljanov je mesto nazadovalo. Beauport je bil opu\xc5\xa1\xc4\x8den in za\xc4\x8del propadati. Obala Sussexa je trpela zaradi ob\xc4\x8dasnih neurij, dodatna nevarnost je bil mo\xc4\x8dan tok (zahodno gibanje peska ob obali), zato se je obala pogosto spreminjala. Prvotno rimsko pristani\xc5\xa1\xc4\x8de je zdaj pod morjem. _NEWLINE_Bulverhythe je verjetno pristani\xc5\xa1\xc4\x8de, ki so ga uporabljali danski napadalci, kar ka\xc5\xbee -hythe ali hithe in pomeni pristani\xc5\xa1\xc4\x8de ali majhen pristan.\n_START_SECTION_\nKraljestvo Haestingas\n_START_PARAGRAPH_\nOd 6. stoletja do leta 771 so ljudje v okolici sodobnega Hastingsa pripadali plemenu Haestingas in oblikovali lo\xc4\x8deno kraljestvo od ju\xc5\xbenih Sasov in Kenta. Svojo posebno kulturno identiteto so ohranili do 11. stoletja. _NEWLINE_Leta 771 je kralj Offa iz Mercije napadel ju\xc5\xbeno Anglijo in v naslednjem desetletju postopoma prevzel nadzor nad Sussexom in Kentom. Simeon iz Durhama pi\xc5\xa1e o bitki na neznani lokaciji v bli\xc5\xbeini Hastingsa, na kateri je Offa premagal pleme Haestingas in uni\xc4\x8dil samostojno kraljestvo. Leta 790 je Offa nadzoroval Hastings dovolj u\xc4\x8dinkovito, da je doniral zemlji\xc5\xa1\xc4\x8da v Hastingsu opatiji Svetega Denisa v Parizu. [12] V Anglosa\xc5\xa1ki kroniki za leto 1011 pi\xc5\xa1e, da so Vikingi preplavili "ves Kent, Sussex, Surrey in Haestingas", ki ozna\xc4\x8duje mesto, \xc5\xa1e vedno obravnavano kot lo\xc4\x8deno grofijo ali provinco 240 let po Offovi zasedbi. _NEWLINE_Med vladanjem je Athelstan v Hastingsu leta 928 ustanovil kraljevo kovnico.\n_START_SECTION_\nSrednjeve\xc5\xa1ki Hastings\n_START_PARAGRAPH_\nZa\xc4\x8detek normanske zasedbe je bila bitka pri Hastingsu 14. oktobra 1066, \xc4\x8deprav je bila sama bitka 13 km proti severu na hribu Senlac. Viljem Osvajalec je pristal na obali med Hastingsom in Eastbournom pri Pevenseyju. Domnevajo, da je bil normanski tabor na obrobju mesta, kjer je bil odprt teren, novo mesto je bilo \xc5\xbee zgrajeno v dolini na vzhodu leta 1069 in je omenjeno v prvi angle\xc5\xa1ki zemlji\xc5\xa1ki knjigi (Domesday Book). Viljem je premagal in ubil Haralda Godwinsona, zadnjega anglosa\xc5\xa1kega kralja, in uni\xc4\x8dil njegovo vojsko, s \xc4\x8dimer se je za\xc4\x8delo normansko osvajanje Anglije._NEWLINE_Hastings je v prvi angle\xc5\xa1ki zemlji\xc5\xa1ki knjigi iz leta 1086 prikazan kot okro\xc5\xbeje, dal pa je tudi ime upravni enoti Rape of Hastings, ki je bila ena od \xc5\xa1estih upravnih enot Sussexa. Kot okro\xc5\xbeje so tudi upravo v Hastingsu sestavljali kraljev predstavnik, preiskovalni sodnik in skupnost. Z listino Elizabete I. leta 1589 je kraljevega namestnika nadomestil \xc5\xbeupan._NEWLINE_Muslimanski u\xc4\x8denjak Al-Idrizi je okoli leta 1153 Hastings opisal kot "mesto velikih razse\xc5\xbenosti in z veliko prebivalci, razvito in privla\xc4\x8dno, ki ima trge, delovne ljudi in bogate trgovce".\n_START_SECTION_\nHastings in morje\n_START_PARAGRAPH_\nDo konca obdobja Sasov se je pristani\xc5\xa1\xc4\x8de z vzhoda preselilo v bli\xc5\xbeino sedanjega mestnega jedra v dolino Priory Stream, katere vhod je bilo za\xc5\xa1\xc4\x8diten z White Rock (do poru\xc5\xa1itve). To naj bi bila kratkoro\xc4\x8dno. Danski napadi in velike poplave leta 1011 in 1014 so spodbudili me\xc5\xa1\xc4\x8dane, da so se preselili v Novo mesto (New Burgh)._NEWLINE_V srednjem veku je Hastings postal eno od mest Cinque Ports; Sendwich, Dover in New Romney so prva, sledila sta Hastings in Hythe, vsem sta je kon\xc4\x8dno pridru\xc5\xbeila Rye in Winchelsea, najve\xc4\x8d je bilo 42 mest, ki so bila neposredno ali posredno povezana v skupino._NEWLINE_V 13. stoletju je velik del mesta in polovico gradu Hastings odplavilo v poplavi februarja 1287. Med pomorsko bitko leta 1339 in ponovno leta 1377 so v mesto vdrli in ga za\xc5\xbegali Francozi in zdi se, da je nato propadlo. Pristani\xc5\xa1\xc4\x8da v Hastingsonu ni bilo ve\xc4\x8d._NEWLINE_Hastings je v preteklosti zelo pogre\xc5\xa1al naravno pristani\xc5\xa1\xc4\x8de. Ve\xc4\x8dkrat so posku\xc5\xa1ali narediti za\xc5\xa1\xc4\x8diteno pristani\xc5\xa1\xc4\x8de. Med vladanjem Elizabete I. so posku\xc5\xa1ali zgraditi kamnito pristani\xc5\xa1\xc4\x8de, a so bili temelji uni\xc4\x8deni v stra\xc5\xa1nih nevihtah. Ribi\xc5\xa1ke ladje so \xc5\xa1e vedno na dnu ne dale\xc4\x8d od pla\xc5\xbee._NEWLINE_Hastings je bil takrat le majhno ribi\xc5\xa1ko naselje, vendar so kmalu ugotovili, da bi lahko novi davki za luksuzno blago pripomogli k dobi\xc4\x8dkonosnosti tihotapljenja; mesto je idealno za ta namen.  V bli\xc5\xbeini razvalin gradu na West Hillu so jame svetega Klementa, deloma naravne, predvsem pa so jih izkopali tihotapci v mehkem pe\xc5\xa1\xc4\x8denjaku. Njihova trgovina se je kon\xc4\x8dala z obdobjem po napoleonskih vojnah, mesto je postalo eno izmed najbolj modnih mest v Veliki Britaniji, ki se pona\xc5\xa1a z zdravstveno lastnostjo morske vode, pa tudi lokalnimi izviri in rimskimi kopelmi. Mesto se je \xc5\xa1irilo na zahod, saj je bilo tam nekoliko ve\xc4\x8d prostora kot v dolini._NEWLINE_V tem \xc4\x8dasu sta bila zgrajena eleganten Pelham Crescet in Wellingtonov trg, nato pa \xc5\xa1e druge zgradbe. V Crescetu (ki ga je zasnoval arhitekt Joseph Kay) je cerkev svete Marije v gradu v neoklasi\xc4\x8dnem slogu (njeno ime spominja na staro kapelo na gradu zgoraj) in je zdaj center umetnosti. Crescet in cerkev sta zahtevala nadaljnje rezanje pe\xc4\x8dine grajskega gri\xc4\x8da. Ta odmik je omogo\xc4\x8dil nadaljnje \xc5\xa1irjenje ob obali in na koncu povezovanje z novim predelom St. Leonards._NEWLINE_Kot v veliko obalnih mestih se je prebivalstvo tudi v Hastingsu zelo pove\xc4\x8dalo zaradi gradnje \xc5\xbeelezni\xc5\xa1ke povezave in modnega obmorskega po\xc4\x8ditnikovanja v viktorijanski dobi. Leta 1801 je bilo le 3175 prebivalcev, leta 1831 ve\xc4\x8d kot 10 000, leta 1891 samo 6000._NEWLINE_Zadnji projekt pristani\xc5\xa1\xc4\x8da se je za\xc4\x8del leta 1896, vendar tudi ta ni uspel zaradi strukturnih problemov in nara\xc5\xa1\xc4\x8dajo\xc4\x8dih stro\xc5\xa1kov, ki so iz\xc4\x8drpali vsa razpolo\xc5\xbeljiva sredstva. Danes je zlomljen valobran vse, kar je ostalo od veli\xc4\x8dastnega pristani\xc5\xa1\xc4\x8da. Leta 1897 je bil polo\xc5\xbeen temeljni kamen za veliko betonsko konstrukcijo, vendar ni bilo dovolj denarja za dokon\xc4\x8danje del in pristani\xc5\xa1ki pomol je \xc5\xa1e vedno nedokon\xc4\x8dan. Tega so deloma uni\xc4\x8dili, da bi odvrnili morebitno uporabo med nem\xc5\xa1kim vdorom med drugo svetovno vojno._NEWLINE_Med letoma 1903 in 1919 je Fred Judge fotografiral veliko mestnih dogodkov in nesre\xc4\x8d. Med njimi so nevihte, prvi tramvaj, obisk \xc5\xbeupana Londona, Hastingsov maraton in po\xc5\xbear na pomolu od leta 1917. Ve\xc4\x8dinoma so te slike postale razglednice in so znane kot Judgeeve razglednice._NEWLINE_Leta 1930 je mesto do\xc5\xbeivelo nekaj osve\xc5\xbeitve. Obmorske ob\xc4\x8dine niso bile ve\xc4\x8d v modi: Hastings morda bolj kot ve\xc4\x8dina drugih. Mestni svet se je lotil velikega projekta obnovitve, med katerim je bila obnovljena promenada in zgrajen olimpijski bazen. Slednji je bil takrat med najbolj\xc5\xa1imi za plavanje na prostem in potapljanje v Evropi, nato je postal po\xc4\x8ditni\xc5\xa1ki tabor, leta 1986 pa so ga zaprli. Bil je poru\xc5\xa1en, vendar je obmo\xc4\x8dje \xc5\xa1e vedno znano pri doma\xc4\x8dinih kot "bazen". _NEWLINE_Po popisu iz leta 2001 ima ve\xc4\x8d kot 85.000 prebivalcev.\n_START_SECTION_\nGeografija\n_START_PARAGRAPH_\nHastings le\xc5\xbei na pe\xc5\xa1\xc4\x8denjakovi blazini v sredi\xc5\xa1\xc4\x8du Wealda, geolo\xc5\xa1ko znanem kot Hastings Sands (Hastingsov pesek), gleda na Rokavski preliv, in tvori visoke klife na vzhodu mesta. Hastingsovo Staro mesto je v za\xc5\xa1\xc4\x8diteni dolini med East Hillom in West Hillom (na katerem so ostanki gradu). V viktorijanskem obdobju in pozneje se je mesto raz\xc5\xa1irilo proti zahodu in severu in je zdaj enotno mestno sredi\xc5\xa1\xc4\x8de z ve\xc4\x8d primestnimi obmo\xc4\x8dji, kot je St. Leonards-on-Sea na zahodu. Bulverhythe je zahodni konec Hastingsa, kjer so nizko le\xc5\xbee\xc4\x8da zemlji\xc5\xa1\xc4\x8da znana kot Glyne Gap, in ga lo\xc4\x8duje od Bexhill-on-Sea._NEWLINE_Pe\xc5\xa1\xc4\x8denjakovi klifi so bili sorazmerno v zadnjem \xc4\x8dasu \xc5\xbertev precej\xc5\xa1nje erozije: velik del gradu se je izgubil v morju, preden so ga za\xc5\xa1\xc4\x8ditili z zgrajeno promenado, v nevarnosti so tudi \xc5\xa1tevilne hi\xc5\xa1e na pe\xc4\x8dini._NEWLINE_Pla\xc5\xbea je ve\xc4\x8dinoma prodnata, \xc4\x8deprav so ob oseki vidna \xc5\xa1iroka obmo\xc4\x8dja peska. Mesto le\xc5\xbei na nizu nizkih gri\xc4\x8dev, visokih do 150 m, pri grebenu (The Ridge) se spet spusti v dolino reke in naprej proti severu._NEWLINE_V okro\xc5\xbeju so tri mesta posebnega znanstvenega pomena: Marline Valley Woods, Combe Haven in Hastings Cliffs To Pett Beach. Marline Valley Woods je v Ashdownu, predelu Hastingsa. To je starodaven gozd hrasta oziroma doba in navadnega gabra (Carpinus betulus), ki sta redka v dr\xc5\xbeavi. Sussex Wildlife Trust je del te lokacije.  Combe Haven je drugo mesto biolo\xc5\xa1kega pomena s poplavnimi travniki in najve\xc4\x8djim poljem trsti\xc4\x8devja v okro\xc5\xbeju, ki zagotavlja \xc5\xbeivljenjski prostor za vzrejo ptic. Je v predelu zahodnega St. Leonardsa, ki se razteza v \xc5\xbeupniji Crowhurst.  Hastings Cliffs To Pett Beach je v predelu Ore, ki sega v sosednji \xc5\xbeupniji Fairlight in Pett. Le\xc5\xbei vzdol\xc5\xbe obale in je zanimiva biolo\xc5\xa1ko in geolo\xc5\xa1ko. Klifi vsebujejo \xc5\xa1tevilne fosile, tu so razli\xc4\x8dni habitati, tudi stare gozdne in prodnate pla\xc5\xbee. _NEWLINE_Hastings ima primorsko podnebje s hladnimi poletji in blagimi zimami. V povpre\xc4\x8dju je najbolj son\xc4\x8den del Zdru\xc5\xbeenega kraljestva \xe2\x80\x93 384 ur leta 1911. Skrajne temperature od leta 1960 so v razponu od 33,2 \xc2\xb0C v juliju 2006 do \xe2\x80\x939,8 \xc2\xb0C v januarju 1987. Po K\xc3\xb6ppnovi podnebni klasifikaciji je podtip za to podnebje Cfb (Marine West Coast Climate / oceansko podnebje).\n_START_SECTION_\nGospodarstvo\n_START_PARAGRAPH_\nGlavni dejavnosti v Hastingsu sta turizem in ribolov. Ribi\xc5\xa1ka flota, ki ima sede\xc5\xbe v Stadu, ostaja najve\xc4\x8dja obalna ribi\xc5\xa1ka flota v Evropi in je pred kratkim dobila akreditacijo za svoj trajnostni na\xc4\x8din ribolova. Flota deluje tukaj vsaj 400, morda 600 let. Njeno \xc5\xbeivljenjsko dobo je pripisati plodni ribi\xc5\xa1ki osnovi Rye Baya v bli\xc5\xbeini._NEWLINE_Razli\xc4\x8dne industrijske cone so predvsem na obrobju mesa. To so in\xc5\xbeeniring, katering, avtomobilizem in gradbeni\xc5\xa1tvo, vendar je ve\xc4\x8dina delovnih mest v okro\xc5\xbeju osredoto\xc4\x8dena na zdravje, javne storitve, trgovino na drobno in izobra\xc5\xbeevanje. 85\xc2\xa0% podjetij (v letu 2005) zaposluje manj kot 10 ljudi.\n_START_SECTION_\nZnamenitosti\n_START_PARAGRAPH_\nGrad Hastings so zgradili Normani leta 1070, \xc5\xa1tiri leta po vdoru iz Normandije. Je na West Hillu s pogledom na mestno jedro in je na seznamu zgradb I. razreda. Ostankov gradu je malo, lok levo od kapelice, del obzidja in je\xc4\x8de. V bli\xc5\xbeini so jame St. Clements, v\xc4\x8dasih sede\xc5\xbe tihotapcev, z interaktivnimi zasloni, na katerih je prikazana zgodovina tihotapljenja ob ju\xc5\xbeni obali Anglije._NEWLINE_Hastingsov pomol je mogo\xc4\x8de videti iz katerega koli dela obale v mestu. Pomol je bil zaprt leta 2006 zaradi varnosti. Oktobra 2010 je resen po\xc5\xbear po\xc5\xbegal ve\xc4\x8dino stavb na pomolu in povzro\xc4\x8dil nadaljnjo \xc5\xa1kodo. Ponovno je bil odprt 27. aprila 2016 po 14,2 milijona \xc2\xa3 vredni prenovi._NEWLINE_\xc5\xa0tevilne cerkve so po vsem mestu in so na seznamu II. razreda: Church in the Wood, Ebenezer Particular Baptist Chapel, Fishermen\'s Museum and St Mary Magdalene\'s Church._NEWLINE_Na obali pri St. Leonardsu je Marine Court, zgradba iz leta 1938 v slogu dekorativne umetnosti, ki se je zaradi oblike potni\xc5\xa1ke ladje RMS Queen Mary prvotno imenovala Ladja. To zgradbo je mogo\xc4\x8de na jasen dan videti do 32 km dale\xc4\x8d iz Holywella._NEWLINE_Pomemben nekdanji mejnik je bil Memorial, stolpna ura v spomin na Alberta, princa soproga, ki je stala ve\xc4\x8d let na prometnem kri\xc5\xbei\xc5\xa1\xc4\x8du v sredi\xc5\xa1\xc4\x8du mesta, vendar pa je bila poru\xc5\xa1ena po po\xc5\xbeigu leta 1970.'